## *Csorvás Város Jegyzőjétől*

## 5920 Csorvás, Rákóczi utca 17.

**Csorvás Város Önkormányzata Képviselő-testületéhez a 2019. évi belső ellenőrzési terv jóváhagyására**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. tv. 119. § (3)-(6) bekezdései írják elő a helyi önkormányzatok belső kontrollrendszerének működtetésének kötelezettségét. Ennek keretében a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

 A kontrollrendszer működése biztosítja a felügyelt költségvetési szervek ellenőrzését is. A hivatkozott jogszabály alapján a helyi önkormányzatra vonatkozó éves belső ellenőrzési tervet a Képviselő-testület az előző év december 31-ig hagyja jóvá.

Az államháztartásról szóló 2011. évi CXCV. törvény (Áht.) 70. §-a alapján az irányító szerv belső ellenőrzést végezhet

1. az irányítása alá tartozó bármely költségvetési szervnél,
2. a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,
3. az általa nyújtott költségvetési támogatások felhasználásával kapcsolatosan a kedvezményezetteknél és lebonyolító szerveknél,
4. az irányítása alá tartozó bármely köztulajdonban álló gazdasági társaság takarékosabb működéséről szóló 2009. évi CXXII törvény 1. § a) pontjában meghatározott köztulajdonban álló gazdasági társaságnál.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (Bkr.) értelmezésében a belső ellenőrzés független, tárgyilagos, bizonyosságot adó és tanácsadó tevékenység. Az Áht. 70. §. (2) bekezdésében foglaltaknak megfelelően a belső ellenőr bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, a gazdálkodást és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére. A belső ellenőr ezen túl más tevékenységbe nem vonható be.

A belső ellenőr a tevékenységét a költségvetési szerv vezetőjének közvetlenül alárendelve végzi és jelentéseit közvetlenül a szerv vezetője részére küldi meg.

Az éves ellenőrzési terv elkészítésére vonatkozó szabályokat a Bkr. 15. fejezete tartalmazza, mely meghatározza a költségvetési szerv vezetőjének ezzel kapcsolatos feladatát.

A belső ellenőrzési tervnek kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia. A belső ellenőrzés így tudja betölteni a funkcióját.

Ezen szempontok figyelembe vételével készült a belső ellenőrzés ütemterve, melyet ezúton terjesztek mellékletként a Tisztelt Képviselő-testület elé.

**.../2018. (….…) KT határozat**

(tervezet)

Csorvás Város Önkormányzatának Képviselő-testülete a jelen határozat mellékletét képező, Csorvás Város Önkormányzatának 2019. évi belső ellenőrzési munkatervet jóváhagyja.

Felelős: Dr. Kerekesné Dr. Mracskó Gyöngyi

Határidő: értelem szerinti

Csorvás, 2018. december 10.

Dr. Kerekesné Dr. Mracskó Gyöngyi jegyző

**Csorvás Város ÖNKORMÁNYZAT**

**2019. ÉVI**

**BELSŐ ELLENŐRZÉSI MUNKATERVE**

Összeállította: Haklik Józsefné

 belső ellenőr

**Csorvás Város ÖNKORMÁNYZATÁNAK 2019. ÉVI BELSŐ ELLENŐRZÉSI MUNKATERVE**

Csorvás Város Önkormányzatának 2019. évi *éves belső ellenőrzési terve* a költségvetési szervek belső kontrollrendszerét és belső ellenőrzésének rendjét szabályozó 370/2011. (XII.31.) kormányrendelet (Bkr.) 31. §-ának rendelkezései, és az államháztartásért felelős miniszter szakmai módszertani útmutatója figyelembe vételével készült

A Bkr. 31. § (4) bekezdése értelmében az ellenőrzési terv – többek között – tartalmazza:

* az ellenőrzési tervet megalapozó elemzések és kockázatelemzés eredményének összefoglaló bemutatását,
* a tervezett ellenőrzések tárgyát,
* a tervezett ellenőrzések célját,
* az ellenőrizendő időszakot,
* ellenőrzések típusát,
* az ellenőrzések tervezett ütemezését,
* az ellenőrzött szervezet megnevezését,
* a tanácsadó tevékenységre tervezett időt,
* a soron kívüli ellenőrzésekre tervezett időt.

Csorvás Város Önkormányzata külső szolgáltatóval látja el a belső ellenőrzés körébe tartozó feladatokat, ezért az ellenőrzési kapacitás, a képzésre és egyéb tevékenységre fordított idő meghatározása nem szükséges.

A terv a kockázatelemzés alapján felállított prioritásokon, és a rendelkezésre álló erőforrásokon alapul.

Az elemzések szintézise alapján a következő fő folyamatokban kell vizsgálni a kockázati tényezők szerepét, jelentőségét, súlyát és kezelésük alternatíváit.

A kötelezettségvállalások műveleti sorrendje és nyilvántartásai

A költségvetés tervezése

A beszámolási és jelentési kötelezettségek teljesítése

A belső kontrollrendszer kialakítása, működése

A költséggazdálkodás

Az eredendő és a kontrollkockázatok előzetes becslése és értékelése szerint kell meghatározni a belső kontrollrendszerek kockázati szintjét.

A fő folyamatokhoz rendelt kockázati tényezők két kritérium, a bekövetkezés valószínűsége, és annak a szervezetre gyakorolt hatása összevont értékelése alapján állítható rangsorba az alábbiak szerint:

A jogszabályi változások hatása,

A belső szabályozás komplexitása,

A kontrolltevékenységek működése,

A személyi változások hatásai.

A munkaterv az összevont kockázati prioritások mellett figyelembe veszi a belső ellenőrzés gyakorlatának szakmai szempontjait és tapasztalatait.

A magasabb kockázati fokozatba sorolt folyamatok rendszeres és következetes ellenőrzése hozzájárul a kockázatkezelés jogszabályban előírt hatékony és eredményes végrehajtásához.

**A tervezett ellenőrzések tárgya.**

Az ellenőrzés tárgykörébe tartozik az önkormányzat működési feltételeinek és a működtetésre fordított kiadások felhasználása szabályszerűségének vizsgálata, valamint az ezekhez kapcsolódó pénzügyi-számviteli bizonylatok szabályszerűségének, összefüggésének vizsgálata.

**A tervezett ellenőrzések célja és módszerei:**

A 2019. évi belső ellenőrzési tervben *rendszerellenőrzés*, *szabályszerűségi ellenőrzés, pénzügyi ellenőrzés, valamint utó ellenőrzés* végrehajtása szerepel.

A *rendszerellenőrzés* keretében az egyes rendszerek kialakításának, illetve működésének átfogó vizsgálatát kell elvégezni.

A *szabályszerűségi ellenőrzés* annak megállapítására irányul, hogy a vizsgált szervezet működése, tevékenysége megfelelően szabályozott-e, illetve, hogy a vonatkozó szabályozás érvényre jut-e.

A *pénzügyi ellenőrzés* célja a szervezet pénzügyi elszámolásainak, valamint az ezek alapjául szolgáló számviteli nyilvántartások ellenőrzése.

Az utóellenőrzésaz előzőek szerint végrehajtott ellenőrzések megállapításainak, a hozott intézkedések teljesítésének és azok hatásának vizsgálatát jelenti.

Az ismertetett célrendszerben vizsgálat tárgyát képezi, hogy érvényesül-e a szervezetben

* a működés és a gazdálkodás során a tevékenységek gazdaságos, hatékony és eredményes végrehajtása.

 Ennek érdekében fel kell tárni az önkormányzat likviditásának kockázati tényezőit, továbbá meg kell állapítani, hogy:

* a belső kontrollrendszer működése megfelelő-e,
* a vizsgált szervezet milyen színvonalon teljesítette az elszámolási kötelezettségeit,
* a működést szolgáló eszközök állapota megfelelő-e, azaz érvényesül-e az a funkció, ami az erőforrásokat megvédi a veszteségektől, a károktól és a nem rendeltetésszerű használattól.

A munkaterv mellékletei: 1. számú melléklet: Csorvás Város Önkormányzatának 2019. évi belső ellenőrzési munkaterve részletes adatairól

2. számú melléklet: Csorvás Város Önkormányzatának 2019. évi belső ellenőrzési munkaterve összefoglaló adatai

3. számú melléklet: Kockázatelemzési összesítő táblázat

Csorvás Város Önkormányzatának 2019. évi belső ellenőrzési munkatervéhez

Csorvás, 2018. december 10.

**1. számú melléklet**

**Csorvás Város Önkormányzatának** **2019. évi belső ellenőrzési munka terve részletes adatairól**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor****szám** | **Ellenőrzött szerv** | **Ellenőrzés célja,****módszerei**  | **Ellenőrzés tárgya**  | **Ellenőri kapacitás (munka****nap)** | **Ellenőrzés típusa** | **Az ellenőrzés ütemezése** | **Ellenőrizendő** **időszak** |
| 1. | *Csorvás Város Önkormányzata és intézményei* | **Célja**: A feladatalapú támogatás igényléshez beküldött adatok megalapozottságának, pontosságának megállapítása.**Módszerei:** dokumentumok, nyilvántartások, bizonylatok ellenőrzése | Állami hozzájárulás elszámolásának megalapozottsága | 8 | Szabályszerűségi és pénzügyi ellenőrzés | 2019. január február | 2018. év |
| 2. | *Csorvási Roma Nemzetiségi Önkormányzat* | **Célja:** annak vizsgálata, hogy a roma önkormányzat működése, gazdálkodása, szabályozottsága megfelel-e a hatályos jogszabályoknak **Módszerei:** dokumentumok, nyilvántartások, bizonylatok ellenőrzése | A roma önkormányzat gazdálkodásának és működésének vizsgálata | 4 | Szabályszerűségi és pénzügyi ellenőrzés | 2019.II. félév | 2019. I félév  |
| 3. | *Csorvás Polgármesteri Hivatal*  | **Célja:** Annak megállapítása, hogy a belső kontrollrendszer működése megfelelő-e**Módszerei:** dokumentumok, bizonylatok ellenőrzése | A belső kontrollrendszer kialakításának és működésének ellenőrzése | 8 | Rendszerellenőrzés | 2019. III. negyed év | 2018. – 2019. év |
| 4. | *Csorvási Szolgáltató Nonprofit Kft.* | **Célja:** Annak megállapítása, hogy a 2018. évi intézkedési tervekben foglaltakat végrehajtották-e**Módszerei:** dokumentumok, bizonylatok ellenőrzése | 2018. éviintézkedési tervek utóellenőrzése | 3 | Szabályszerűségi és pénzügyi ellenőrzés | 2019. III. negyed év | 2019. év 01 – 06 hó |

**2. számú melléklet**

**Csorvás Város Önkormányzatának 2019. évi belső ellenőrzési munkaterve összefoglaló adatai**

|  |  |  |
| --- | --- | --- |
| **Ellenőrzés típusa** | **Ellenőri kapacitás** **revizori nap** | **Db** |
| **Magas prioritású** | **Közepes prioritású** | **Alacsony prioritású** | **Összesen** |
| **Rendszerellenőrzés** | 8 | 1 |  | - | **1** |
| **Pénzügyi ellenőrzés** | 4 | 1 |  | - | **1** |
| **Szabályszerűségi ellenőrzés** | 11 | 1 | 1 | - | **2** |
| **Informatikai rendszer ellenőrzés** |  |  |  |  |  |
| **Megbízhatósági** **ellenőrzés** |  |  |  |  |  |
| **Tanácsadás** | 5 |  |  |  |  |
| **Továbbképzésre fenntartott** | -------- | ------- | ---------- | ----------- | ----------- |
| **Soron kívüli ellenőrzésre tervezett** | 4 |  | ---------- | ----------- | ----------- |
| **Összesen** | **32** | **3** | **1** |  | **4** |

**3. számú melléklet**

**KOCKÁZAT ELEMZÉSI ÖSSZESÍTŐ TÁBLÁZAT**

**Csorvás Város Önkormányzatának 2019. évi belső ellenőrzési munkatervéhez**

|  |  |  |  |  |
| --- | --- | --- | --- | --- |
| **Sor-szám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati****besorolása** |
| 1. | Jogszabályi változások hatása | magas | magas | magas |
| 2. | Bevételek realizálhatósági szintje | magas | magas | magas |
| 3. | Pénzügyi szabálytalanságok bekövetkezésének hatásai | közepes | magas | közepes |
| 4. | Szervezeti változások hatásai | közepes | közepes | közepes |
| 5. | Belső szabályozás komplexitása | közepes | magas | közepes |
| 6. | Kontrolltevékenységek működése  | közepes | magas | magas |
| 7. | Személyi változások hatásai | magas | magas | magas |
| 8. | Alkalmazott munkaerő képzettsége | közepes | magas | közepes |
| 9. | Tévedések bekövetkezése | közepes | alacsony | közepes |
| 10. | Csalás, korrupció | alacsony | magas | alacsony |